**SIHTASUTUSE KERESE MÄLESTUSMÄRK  
PÕHIKIRI**

**1. ÜLDSÄTTED**

1. Sihtasutuse nimi on Sihtasutus KERESE MÄLESTUSMÄRK (edaspidi *sihtasutus*).
2. Sihtasutuse asukoht on Narva linn, Eesti Vabariik.
3. Sihtasutuse asutajad on **Narva linn**, kelle nimel teostab asutajaõigusi Narva Linnavalitsus, ja **Aleksandr Brokk,** isikukood 35801252213.
4. Sihtasutus asutatakse tähtajaliselt kuni 31.12.2017.

**2. SIHTASUTUSE EESMÄRGID JA TÄHTAEG**

2.1. Sihtasutuse eesmärk on Narvas Paul Keresele pühendatud mälestusmärgi (edaspidi mälestusmärk) paigaldamine, tunnistamaks maailmtasemel malemeistri saavutusi ja tema panust Narva linna tuntuse suurendamisele. Eesmärk loetakse saavutatuks, kui mälestusmärk on paigaldatud ja kasutusse võetud ning mälestusmärk on üle antud Narva linna omandisse.

2.2. Eesmärkide saavutamiseks sihtasutus:

* + 1. teostab kõiki vajalikke tegevusi mälestusmärgi kujunduse ja paigaldamise asukoha valimiseks, projekteerimiseks, paigaldamiseks ja kasutusloa saamiseks;
    2. taotleb oma eesmärgi saavutamiseks finants- ja muid vahendeid juriidilistelt ja füüsilistelt isikutelt, Eesti ja teiste riikide organisatsioonidelt;
    3. teostab sihtasutuse omandis või käsutuses olevate hoonete, maa-alade ja ressursside haldamist vastavalt sihtasutuse eesmärkidele;
    4. täidab muid ülesandeid, lähtudes sihtasutuse eesmärgist;
    5. korraldab vastavalt põhikirjale saadud vahendite kasutamist.

**3. SIHTASUTUSE ÕIGUSED**

3.1. Sihtasutusel on õigus:

1. omada varalisi ja mittevaralisi õigusi ning kanda kohustusi, olla hagejaks või kostjaks kohtus;
2. asuda lepingulistesse suhetesse Eesti Vabariigi ning välisriikide juriidiliste ja füüsiliste isikutega nii vahetult kui ka vahendusorganisatsioonide kaudu, arendada nendega koostöösidemeid, olla välis- ja rahvusvaheliste organisatsioonide liige;
3. osaleda üksnes äriühingus, mille tegevus on otseselt seotud sihtasutuse eesmärkide saavutamisega;
4. teha muid õigusaktidega kooskõlas olevaid sihtasutuse eesmärkide saavutamiseks vajalikke toiminguid.

**4. JUHTIMINE**

1. Sihtasutuse juhtorganid on nõukogu ja juhatus.
2. Sihtasutuse juhtorgani liikmeks ei või olla isik:
3. kelle süüline tegevus või tegevusetus on kaasa toonud isiku pankroti;
4. kelle süüline tegevus või tegevusetus on kaasa toonud juriidilisele isikule antud tegevusloa kehtetuks tunnistamise;
5. kellel on ärikeeld;
6. kelle süüline tegevus või tegevusetus on tekitanud kahju juriidilisele isikule;
7. keda on majandusalase, ametialase või varavastase kuriteo eest karistatud;
8. kellel on sihtasutusega seotud olulised ärihuvid, mis väljenduvad muu hulgas kuulumises sellise äriühingu juhtorganisse, kes on sihtasutuse oluline kaupade müüja või ostja, teenuste osutaja või tellija.
9. Põhikirja alapunktides 4.2.1-4.2.4 nimetatud piirangud kehtivad viis aastat pärast pankroti väljakuulutamist, tegevusloa kehtetuks tunnistamist, ärikeelu lõppemist või kahju hüvitamist ning põhikirja alapunktis 4.2.5 sätestatud keeld ei laiene isikutele, kelle karistusandmed on karistusregistrist kustutatud.
10. Sihtasutuse juhtorgani liikmetel ei tohi olla isiklikku huvitatust sihtasutuse poolt jagatavate hüvede saamiseks. Huvide konflikti puhul, samuti kui otsustatakse sihtasutuse juhtorgani liikme ja sihtasutuse vahelise tehingu teostamise või tema vastu kohtuvaidluse alustamise või lõpetamise küsimust, ei osale sihtasutuse organi antud liige vastava küsimuse otsustamisel ega hääleta selles küsimuses.

**5. NÕUKOGU**

1. Nõukogu on Sihtasutuse juhtimisorgan, mis kavandab Sihtasutuse tegevust, korraldab Sihtasutuse juhtimist ning teostab järelevalvet Sihtasutuse tegevuse üle.
2. Nõukogul on kuus liiget. Nõukogu liikmete konkreetse arvu määramisel lähtutakse sihtasutuse eesmärkidest, varade mahust ja majanduslikust olukorrast nii, et oleks tagatud nõukogu ülesannete efektiivne täitmine sihtasutuse tegevuse kavandamisel, korraldamisel ja juhatuse tegevuse üle järelevalve teostamisel.
3. Nõukogu liikmed määravad asutajad kaheks aastaks.
4. Nõukogu liikmete määramisel lähtutakse põhimõttest, et Narva linn määrab kolm liiget ja Aleksandr Brokk määrab kolm liiget.
5. Nõukogu liikmete koosseisus muudatuste tegemise ja nõukogu liikme tagasikutsumise otsustab asutaja oma otsusega.
6. Asutajad võivad nõukogu nende poolt määratud liikme tagasi kutsuda igal ajal olenemata põhjusest.
7. Nõukogu liikmetele ei maksta tasu nende seadusest ja põhikirjast tulenevate ülesannete täitmise eest.
8. Nõukogu pädevuses on:
   * 1. sihtasutuse aasta tegevusplaani ja tegevuseesmärkide kinnitamine hiljemalt majandusaasta alguseks ning nende edaspidine muutmine;
     2. sihtasutuse majandusaasta aruande kinnitamine;
     3. sihtasutuse vara kasutamise ja käsutamise korra kinnitamine;
     4. sihtasutuse struktuuri kinnitamine;
     5. nõukogu töökorra kehtestamine;
     6. asutajale ettepaneku tegemine kutsuda tagasi asutaja määratud nõukogu liige, kes puudub regulaarselt nõukogu koosolekutelt, on kahjustanud sihtasutuse eesmärkide elluviimist või head nime, on jätnud oma kohustused korduvalt täitmata või on võimetu osalema nõukogu töös, samuti muudel seaduses ettenähtud juhtudel;
     7. juhatuse liikme nimetamine ja tagasikutsumine;
     8. vajadusel juhatuse liikme esindusõiguse piiramine või tagasi kutsumine juhul, kui juhatuse liige rikub põhikirja või temaga sõlmitud lepingu nõudeid;
     9. sihtasutuse esindamine vaidlustes ja tehingute tegemisel juhatuse liikmega;
     10. juhatusele nõusoleku andmine igapäevase majandustegevuse raamest väljuvate tehingute tegemiseks, eelkõige tehingute tegemiseks, millega kaasneb:

5.8.10.1. kinnisasjade, samuti registrisse kantud vallasasjade võõrandamine või asjaõigusega koormamine, ning seda üksnes kõigi nõukogu liikmete ühehäälse otsuse alusel;

5.8.10.2. laenu võtmine ja kapitalirendilepingute sõlmimine, ning seda üksnes kõigi nõukogu liikmete ühehäälse otsuse alusel.

1. Nõukogu töökorraldus
   * 1. Nõukogu liikmed valivad endi hulgast esimehe, kes esindab nõukogu, korraldab selle tegevust ja juhatab nõukogu koosolekuid. Nõukogu esimehe eemalviibimisel nimetab nõukogu esimees teda asendava nõukogu liikme.
     2. Nõukogu korralised koosolekud toimuvad vastavalt vajadusele, kuid mitte harvem kui üks kord kolme kuu jooksul nõukogu poolt määratud ajal ja kohas. Nõukogu liikmetele teatatakse koosolekute toimumise aeg, koht ja päevakord kirjalikult ette seaduses näidatud korras.
     3. Erakorraline koosolek kutsutakse kokku audiitori, nõukogu liikme või juhatuse kirjalikul nõudel. Kutse erakorralise koosoleku toimumisest saadetakse lihtkirjana või elektrooniliselt igale nõukogu liikmele tema poolt näidatud aadressil vähemalt seitse päeva enne koosoleku toimumise aega. Kutses peab olema märgitud koosoleku toimumise aeg, koht ja koosoleku päevakord.
     4. Nõukogu koosolek on otsustusvõimeline, kui sellest võtab osa üle poole nõukogu liikmetest.
     5. Nõukogu võib teha otsuseid koosolekut kokku kutsumata, kui otsuse poolt hääletavad kirjalikult üle poole nõukogu liikmetest.
     6. Nõukogu liikmete poolt allkirjastatud kirjalikud arvamused lisatakse protokollile.
     7. Nõukogu otsus on vastu võetud, kui selle poolt hääletas üle poole koosolekul osalenud nõukogu liikmetest. Igal nõukogu liikmel on üks hääl. Häälte võrdse jagunemise korral on otsustav nõukogu esimehe hääl. Nõukogu liikmel ei ole õigust hääletamisest keelduda või erapooletuks jääda, välja arvatud põhikirjas või seaduses sätestatud juhud, mil nõukogu liige ei võta osa hääletamisest.
     8. Iga nõukogu koosolek protokollitakse. Protokoll peab sisaldama nõukogu otsuseid ning selle ärakirjad peavad olema kättesaadavad kõigile nõukogu liikmetele. Koosoleku protokollile kirjutavad alla kõik koosolekul osalenud nõukogu liikmed.
     9. Asutajal on õigus saada informatsiooni nõukogu päevakorra kohta ning tutvuda nõukogu koosoleku protokolliga.
     10. Nõukogu esimees peab asutajatele esitama:

5.9.10.1. nõukogu koosoleku päevakorra vähemalt kolm tööpäeva enne koosoleku toimumist ja protokolli koopia koos koosoleku materjalidega ühe kuu jooksul pärast nõukogu koosoleku toimumist;

5.9.10.2. nõukogu otsuse vastuvõtmise korral koosolekut kokku kutsumata nõukogu otsuse eelnõu samal ajal selle väljasaatmisega nõukogu liikmetele ja hääletusprotokolli või hääletustulemused viie tööpäeva jooksul pärast hääletamist.

* + 1. Oma ülesannete täitmiseks on nõukogul õigus tutvuda kõigi sihtasutuse dokumentidega ja kontrollida raamatupidamise õigsust, vara olemasolu, samuti sihtasutuse tegevuse vastavust seadusele, põhikirjale ja nõukogu otsustele. Nõukogu liikmetel on õigus osaleda juhatuse koosolekutel.

**6. JUHATUS**

1. Juhatus juhib ja esindab sihtasutust.
2. Juhatuse liige nimetab ja kutsub tagasi nõukogu.
3. Juhatus koosseis on alates ühest kuni kolme liikmeni.
4. Juhatuse liikme volituste tähtaeg on kaks aastat.
5. Juhatuse liikmega sõlmib nõukogu tähtajalise lepingu, milles fikseeritakse juhatuse liikme õigused ja kohustused.
6. Juhatuse pädevuses on:
7. sihtasutuse esindamine ja selle majandustegevuse tagamine;
8. vähemalt neli korda aastas ülevaate esitamine sihtasutuse tegevusest, majandustegevusest ja majanduslikust seisundist, samuti koheselt sihtasutuse majandusliku seisundi olulisest halvenemisest ja muudest sihtasutuse majandustegevusega seotud olulistest asjaoludest teatamine;
9. sihtasutuse töötajatega töölepingute sõlmimine, muutmine ja lõpetamine;
10. sihtasutuse vahendite kasutamise üle otsustamine, sh sihtasutusele vara ostmise või muul viisil hankimise, sihtasutuse nimel laenude võtmise või laenude andmise piirides ja korras, mis on nõukogu poolt kehtestatud;
11. sihtasutuse nimel kõikidele dokumentidele alla kirjutamine, seaduses näidatud juhtudel ja tähtaegadel mittetulundusühingute ja sihtasutuste registri informeerimine;
12. läbirääkimiste pidamine, lepingute sõlmimine ja sõlmitud lepingute täitmise tagamine.
13. Juhatus järgib sihtasutuse juhtimisel nõukogu seaduslikke korraldusi, kusjuures tehinguid, mis väljuvad sihtasutuse igapäevase tegevuse raamest, võib juhatus teha ainult nõukogu nõusolekul. Nõukogu eelnev nõusolek on vajalik eelkõige tehingute tegemiseks, mis on nimetatud põhikirja punktis 5.8.10.
14. Juhatusel on õigus esindada sihtasutust õigustoimingutes vastavalt neile nõukogu poolt kehtestatud pädevusele. Juhatuse õigust esindada sihtasutust võib piirata nõukogu otsusega. Esindusõiguse piiramine ei kehti kolmandate isikute suhtes.
15. Juhatuse liikmed ei saa tasu oma töö eest, kuid neil on õigus hüvitisele oma kohustuste täitmisel tehtud vajalike ja põhjendatud kulutuste eest.

**7. STRUKTUUR**

Sihtasutuse struktuuri kinnitab nõukogu juhatuse ettepanekul.

**8. SOODUSTATUD ISIKUTE RING**

Soodustatud isikute ringi kuluvad need isikud, väljamaksed kellele teostatakse lähtudes sihtasutuse eesmärkidest.

**9. VARA JA VARA ÜLEANDMISE KORD**

* 1. Sihtasutuse vara moodustub Sihtasutusele asutaja ja teiste isikute poolt üleantud varast, annetustest, toetustest, muudest Sihtasutusele eraldatud või Sihtasutuse tegevuse käigus laekunud vahenditest ning muudest allikatest saadud tulust.
  2. Sihtasutusele üleantav raha kantakse üle Sihtasutuse pangakontole. Sihtasutuse Juhatus korraldab Sihtasutusele üleantud raha investeerimise Nõukogu otsustes sätestatud korras.
  3. Muu Sihtasutusele üleantava vara võtab vastu Juhatus vastava üleandmis-vastuvõtuakti või lepinguga. Juhatus hindab Sihtasutusele üleantava vara ja teeb muud vajalikud tehingud ja toimingud vara üleminekuks Sihtasutuse omandisse.
  4. Sihtasutus ei võta vastu õigusaktidega, heade kommetega või Sihtasutuse eesmärkidega vastuolus olevat vara. Sihtasutus ei võta vastu vara üleandjalt, kelle tegevus on vastuolus Sihtasutuse eesmärkidega.
  5. Sihtasutuse vara kasutamise ja käsutamise korraldamine on Juhatuse pädevuses. Sihtasutuse vara kasutamise ja käsutamise täpsema korra kehtestab Nõukogu. Sihtasutuse vara kasutamise ja käsutamisega seotud küsimuste otsustamisel järgib Juhatus Sihtasutuse eesmärke, põhikirja ning seadust, samuti Nõukogu seaduslikke korraldusi.
  6. Sihtasutuse vara kasutatakse ja käsutatakse Sihtasutuse põhikirja punktis 2.1 sätestatud eesmärkidel.
  7. Sihtasutus ei jaga oma vara (v.a. mälestusmärk) või tulu ega anna materiaalset abi või rahaliselt hinnatavaid soodustusi, sealhulgas ei anna ega taga laene, oma asutajale, juhtimis- või kontrollorgani liikmele, Sihtasutusele annetusi teinud isikule või sellise isiku juhtimis- või kontrollorgani liikmele ega nimetatud isikutega seotud isikutele. Mälestusmärk antakse koheselt üle Narva linna omandisse peale kasutusse võtmist.

**10. ARUANDLUS JA KONTROLL, AUDIITORI MÄÄRAMISE JA TAGASIKUTSUMISE KORD**

* 1. Sihtasutuse raamatupidamist korraldab juhatus lähtudes õigusaktidest. Sihtasutuse majandusaasta algab l. jaanuaril ja lõpeb 31. detsembril.
  2. Pärast majandusaasta lõppu koostab juhatus raamatupidamise aastaaruande ja tegevusaruande ning esitab selle hiljemalt kolme kuu jooksul audiitori otsusega nõukogule kinnitamiseks. Kinnitatud majandusaasta aruandele kirjutab alla juhatuse liige.
  3. Audiitori nimetab Nõukogu, määrates kindlaks ka audiitori tasustamise korra. Audiitor nimetatakse ühekordse audiitorkontrolli tegemiseks või kolmeaastaseks tähtajaks.
  4. Audiitori võib nõukogu mõjuval põhjusel enne tähtaega tagasi kutsuda, kui kõik nõukogu liikmed on audiitori tagasikutsumise poolt. Nõukogu otsuses tuleb märkida põhjus, miks audiitor tagasi kutsutakse.

**11. PÕHIKIRJA MUUTMINE**

Pärast sihtasutuse registrisse kandmist võib Asutajate otsuse põhjal põhikirja muuta üksnes muutunud asjaolude arvesse võtmiseks, järgides sihtasutuse eesmärki.

**12. ÜHINEMINE, JAGUNEMINE JA LÕPETAMINE**

* 1. Sihtasutuse ühinemise, jagunemise ja lõpetamise otsustavad Sihtasutuse asutajad. Sihtasutuse ühinemine, jagunemine ja lõpetamine toimub seaduses sätestatud korras.
  2. Sihtasutus lõpetatakse Sihtasustuse asutajate otsusega, kui Sihtasutuse lõpetamiseks on mõjuv põhjus, eelkõige siis, kui Sihtasutuse tegutsemine osutub mittevajalikuks või kui Sihtasutuse vara on Sihtasutuse eesmärgi saavutamiseks ebapiisav.
  3. Sihtasutuse lõpetamisel pärast võlausaldajate kõigi nõuete rahuldamist ja raha deponeerimist jaotatakse allesjäänud vara (v.a. Paul Kerese mälestusmärk) asutajate vahel proportsionaalselt lähtudes asutajate poolt sihtasutusele asutamisel ja sihtasutuse tegevuse jooksul eraldatud vahendite suurusest. Paul Kerese mälestusmärk antakse üle Narva linna omandisse edaspidiseks säilitamiseks ja hoolduseks.